VENDIM
Nr. 229, datë 12.9.2022

[bookmark: _Hlk113624380]MBI PËRCAKTIMIN E ÇMIMIT TË SHITJES SË ENERGJISË ELEKTRIKE NGA FURNIZUESI I MUNDËSISË SË FUNDIT, PËR MUAJIN GUSHT 2022, PËR KLIENTËT E LIDHUR NË NIVELIN E TENSIONIT 35 kV, DHE ÇMIMIT TË SHITJES SË ENERGJISË ELEKTRIKE NGA FURNIZUESI I MUNDËSISË SË FUNDIT, PËR PERIUDHËN 1.8.2022–31.12.2022, PËR KLIENTËT E LIDHUR NË NIVELIN E TENSIONIT 20/10/6 kV

Në mbështetje të nenit 16 dhe nenit 87, pika 4 të ligjit nr. 43/2015, “Për sektorin e energjisë elektrike”, të ndryshuar; “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, miratuar me vendimin e Bordit të Entit Rregullator të Energjisë (ERE) nr. 201, datë 4.12.2017, të ndryshuar; dhe nenit 15 të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; Bordi i ERE-s, në mbledhjen e tij të datës 12.9.2022, pasi shqyrtoi relacionin me nr. 1528/3 prot., datë 9.9.2022, të përgatitur nga Drejtoria e Tarifave dhe e Çmimeve, “Mbi përcaktimin e çmimit të shitjes së energjisë elektrike nga Furnizuesi i Mundësisë së Fundit, për muajin gusht 2022, për klientët e lidhur në nivelin e tensionit 35 kV, dhe çmimit të shitjes së energjisë elektrike nga Furnizuesi i Mundësisë së Fundit, për periudhën 1.8.2022–31.12.2022, për klientët e lidhur në nivelin e tensionit 20/10/6 kV”, 
 konstatoi se:
[bookmark: _Hlk113624755][bookmark: _GoBack]- Shoqëria Furnizuesi i Shërbimit Universal (FSHU) sh.a., me shkresën nr. 6093 prot., datë 6.9.2022, protokolluar me tonën me nr. 1441/1 prot., datë 8.9.2022, ka paraqitur aplikimin për miratimin e çmimit të shitjes së energjisë elektrike prej 31,37 lekësh/kwh për muajin gusht 2022, ku janë përfshirë edhe kostot e disbalancave, për klientët e lidhur në nivelin e tensionit 35 kV, të cilët furnizohen nga Furnizuesi i Mundësisë së Fundit (FMF).
- Shoqëria FSHU sh.a., me shkresën nr. 6084 prot., datë 6.9.2022, protokolluar me tonën me nr. 1441/2 prot., datë 8.9.2022, ka paraqitur aplikimin për miratimin e çmimit të energjisë elektrike prej 18,34 lekësh/kwh për muajin gusht 2022, ku janë përfshirë edhe kostot e disbalancave, për klientët e lidhur në nivelin e tensionit 20/10/6 kV, të cilët kanë dalë në treg të parregulluar nga data 1 janar 2022 dhe aktualisht furnizohen nga FMF-ja.
- Mbështetur në nenin 6, pika 3, dhe pika 5, të “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, miratuar me vendimin e Bordit të ERE-s nr. 201, datë 4.12.2017, të ndryshuar: tarifa që FMF-ja do të aplikojë/ngarkojë te klientët do të përfshijë kostot për blerjen e energjisë elektrike për këta klientë për periudhën e livrimit, mbi të cilën do të aplikohet dhe një marzh i furnizimit, i cili vendoset nga Rregullatori. Kostot e disbalancave do të llogariten dhe faturohen nga shoqëria, në përputhje me përcaktimet e Rregullave të Tregut të Balancimit dhe akteve të tjera në fuqi.
- Në lidhje me komponentët e tjerë të përllogaritjes së çmimit të shitjes së energjisë elektrike për klientët FMF, për muajin gusht 2022, evidentojmë, se, në përputhje me nenin 9 të “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, të ndryshuar, komponentët që janë marrë në konsideratë për përcaktimin e çmimit të shitjes së energjisë elektrike nga FMF-ja, për muajin gusht 2022, janë: kostot administrative, tarifa e shërbimit të rrjetit të transmetimit, tarifa e shërbimit të rrjetit të shpërndarjes, si dhe kursi i këmbimit i përdorur për blerjen e energjisë elektrike.
- Në zbatim të “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, të ndryshuar, llogaritjet e FSHU sh.a., si dhe përllogaritjet e ERE-s, për përcaktimin e çmimit për klientët që furnizohen nga FMF-ja, për muajin gusht 2022, paraqiten në tabelën përmbledhëse, si vijon:

[image: ]

- Elementet përllogaritëse të çmimit të shitjes së energjisë elektrike nga FMF-ja mbeten të pandryshuar prej disa muajsh, ERE me shkresën nr. 1514 prot., datë 2.9.2022, ka kërkuar informacion nga shoqëritë KESH sh.a. dhe FSHU sh.a., nëse çmimi i shitjes do të vijojë të mbetet i pandryshuar prej 12 lekësh/kwh, si parashikohet në vendimin e Asamblesë së Përgjithshme së shoqërisë KESH sh.a. Duke qenë se nuk ka njoftim nga shoqëritë KESH sh.a. dhe FSHU sh.a. për ndryshim të çmimit prej 12 lekësh/kwh për klientët e lidhur në nivel tensioni 20/10/6 kV, vlerësohet të vijohet me llogaritjet për periudhën e mbetur të vitit 2022. 
- Bazuar në çdo element të formulës llogaritëse dhe në të dhënat e paraqitura në aplikime, rezulton se çmimi i shitjes së energjisë elektrike të furnizuar nga FMF-ja do të jetë:
- 31.29 lekë/kwh për klientët e lidhur në nivelin e tensionit 35 kV, për muajin gusht 2022; 
- 18.26 lekë/kwh për klientët e lidhur në nivelin e tensionit 20/10/6 kV, për periudhën 1.8.2022–31.12.2022.
Për gjithë sa më sipër, Bordi i ERE-s 

VENDOSI:

1. Përcaktimin e çmimit të shitjes së energjisë elektrike të furnizuar nga Furnizuesi i Mundësisë së Fundit, për muajin gusht 2022, prej 31.29 lekësh/kwh, për klientët e lidhur në nivelin e tensionit 35 kV; 
2. Përcaktimin e çmimit të shitjes së energjisë elektrike të furnizuar nga Furnizuesi i Mundësisë së Fundit për periudhën 1.8.2022–31.12.2022, prej 18.26 lekësh/kwh për klientët e lidhur në nivelin e tensionit 20/10/6 kV.
3. Çdo ndryshim në elementet përbërëse të çmimit të shitjes së energjisë elektrike të furnizuar nga Furnizuesi i Mundësisë së Fundit, për klientët e lidhur në nivelin e tensionit 20/10/6 kV, të miratuar në pikën 2 të këtij vendimi, për periudhën pas hyrjes në fuqi, përbën shkak për rishikimin e këtij vendimi. 
4. Drejtoria e Tarifave dhe e Çmimeve të njoftojë aplikuesin për vendimin e Bordit të ERE-s.
Ky vendim hyn në fuqi menjëherë.
[bookmark: _Hlk93481368]Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes së vendimit, rishikimin e vendimit të Bordit, në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

KRYETAR 
Petrit Ahmeti

Njësia Çmimi Çmimi

CBEt Çmimi mesatar i ponderuar i blerjes së energjisë elektrike Leke/kWh 26.93 12.00

Pr Kthimi për riskun i përcaktuar në përqindje për vitin (3%)                                                                Leke/kWh 0.81 0.36

CA Kosto administrative të Furnizuesit të Mundësisë së Fundit Leke/kWh 1.06 1.06

TRr Tarifa e përdorimit të rrjetit të transmetimit Leke/kWh 0.85 0.85

TSHt Tarifa e përdorimit të rrjetit të shpërndarjes Leke/kWh 1.55 3.99

Çmimi i energjisë = CBEt +Pr* CBEt+ TRr+TSHt+CA  Leke/kWh

31.20 18.26



Nivelet e tensionit

Çmimi i energjisë elektrike të furnizuar nga Furnizuesi i Mundësisë së Fundit për nivele tensioni për muajin Korrik 2022

